# Komáromy Lajos

(Debrecen, 1832–Brassó, 1884. okt. 31.): színész, rendező. Pályáját 1850-ben Csabay Pál és Kilényi Dávid társ.-ánál kezdte. Szinte minden szerepkörben otthonosan mozgott, de Szigligeti Ede Csikósában Andris bojtárt oly sikeresen adta Bécsben (1856), hogy Füredi Mihály, a szerep eredeti alakítója is gratulált neki. Többször is sikerrel szerepelt a Nemzeti Színház színpadán (1855; 1859; 1861). F.Sz. Rómeó, Othello (Sh.); Liliomfi (Szigligeti E.); Tolosan (Ziegler: Jó barátok); Don Carlos (Schiller).

M.A. 1851–58, 1864–65, 1874–74, 1876–77: Arad; 1858–63: Kolozsvár; 1864–65, 1882–83: Debrecen; 1866, 1877–78: Marosvásárhely; 1867–78: Győr; 1869: Aradi Gerő; 1870: Latabár Endre; 1871: Miskolc; 1872–73: Szatmár; 1873–74, 1875–76: Szeged; 1875–81: Sztupa Andor; 1881: Kőszegi Endre; 1883: Szeged.