# Vaszy Viktor

(Bp., 1903. júl. 25.–Szeged, 1979. márc. 12.): zeneszerző, karmester. Tanulmányait 1919–25-ben végezte, a hegedű szakon Zsolt Nándor és Szerémi Gusztáv, a zeneszerzés szakon Kodály Zoltán és Koessler János növendéke volt. 1925–29-ben a Székesfővárosi Zenekar, 1929–1941 között a Budapesti Egyetemi Énekkar, 1935–41-ben a Budapesti Palestrina Kórus karnagya. 1929–1941 között a Zak tanára, 1941–44-ben a kolozsvári Magyar Opera ig.-ja. 1945-től a Szegedi Nemzeti Színház karmestere, 1948-tól zeneig.-ja, 1955–57-ben ismét a Zak tanára, 1957–1969 között a Szegedi Nemzeti Színház ig.-ja, 1969–75-ben újra zeneig.-ja és a Szegedi Szimfonikus Zenekar vezetője volt. Nevéhez fűződik Bartók Béla Divertimento, Cantata profana c. műveinek mo.-i bemutatója. Érdemes művész (1960). – Ir. Gregor J.: Búcsú V. V.-tól (Muzsika, 1979); Fellner A.: Utolsó interjú... (Muzsika, 1979).