# Bárdi Ödön

(Pilisborosjenő, 1877. jan. 5.–Bp., 1958. jún. 24.): színész, rendező. A kereskedelmi akadémia elvégzése után Rákosi Szidi színiiskolájából 1897-ben a Vígszínház szerződtette, amelynek 52 évig volt tagja. 1916-tól rendezett is, főként gyermekdarabokat, a húszas években a Városi Színház rend.-je is volt. 1912-től az Országos Színészegyesület iskolájában maszkírozást tanított, 1945 után a SzAk tanára lett. 1951-ben az Ifjúsági Színház tagja volt, majd visszatért a Vígszínház színpadára. 1954-től a Petőfi Színházban játszott. Neves epizódszínész volt, mert a legkisebb szerepben is teljes jellemábrázolást nyújtott. A tökéletes komornyik megtestesítője volt. Több mint száz filmben játszott. F.Sz. Káplán (Bródy S.: A tanítónő); Kamarás (Herczeg F.: Ocskay brigadéros); Hadbíró (Beyerlein: Takarodó). F.R. Komor Gy. mesejátékai (pl. Hübele Balázs); Bródy S. A tanítónő; Molnár F.: Az ördög. F.M. A maszk (1923); A színjátszás iskolája (1928); A régi Vígszínház (1957); Thália mosolya (anekdoták, 1958).

BÁRDI ÖDÖN