# Berkó György

(Nagyszeben, 1920–Sepsiszentgyörgy, 1984. aug. 23.): színész. Pályáját 1944-ben Szatmárnémetiben kezdte, 1948-tól nyugdíjazásáig a sepsiszentgyörgyi Állami Magyar Színház tagja volt. Karakter-, komikus- és epizódszerepekben lépett fel. Társszerzője a Száll a labda c. zenés vj.-nak, dalbetéteket is írt és kabaréműsorokat rendezett. F.Sz. Ricardo (Lope de Vega: A kertész kutyája); Mózsi (Popa: Józsi, Mózsi és Mehemed).