# Görbe János

(Jászárokszállás, 1912. nov. 15.–Bp., 1968. szept. 5.): színész. 1940-ben Rózsahegyi Kálmán színiiskolájának elvégzése után vidékre szerződött, majd a Belvárosi Színház és a Kolozsvári Nemzeti Színház, 1945-től a Nemzeti, 1949-től a Belvárosi Színház tagja volt. 1952-től egy évadot újból a Nemzeti Színháznál töltött. 1954-től A Magyar Néphadsereg Színházában, majd az Ifjúsági Színházban játszott. 1963-tól a Miskolci Nemzeti, 1968-tól haláláig a győri Kisfaludy Színház tagja volt. Drámai ereje, természetes játéka elmélyült elemzőkészséggel párosult. Az egyszerű emberek jellemét, sorsát hitelesen ábrázolta színpadon és filmen egyaránt. Szőts István Emberek a havason c. filmjében nyújtott alakítása (1942) nagy feltűnést keltett a velencei biennálén. Szülőhelyén pályafutásának dokumentumaiból emlékszobát nyitottak 1987-ben. Kossuth-díjas (1951). F.Sz. Budai Nagy Antal (Kós K.); Balga (Vörösmarty M.: Csongor és Tünde); Petur (Katona J.: Bánk bán); Csendes Imre (Dobozy I.: Szélvihar); Alekszej (Visnyevszkij: Optimista tragédia).

GÖRBE JÁNOS – Lov
(Caldwell–Kirkland: Dohányföldek)