# Zátony Kálmán

(Bp., 1886. márc. 3.–Bp., 1957. nov. 6.): színész. A SzAk-t 1907-ben végezte el, s Krecsányi Ignác társ.-ához szerződött. Ezután Pozsonyban (1909–1910), Miskolcon (1910–1911), Szegeden (1911–1912) játszott. 1912-től a Vígszínház tagja volt. Az I. világháborúban hadifogságba került. Krasznojarszkban Földényi Lászlóval a m. hadifoglyokból társ.-ot alakított. 1920–1923 között a Vígszínházban játszott. Ezután Berlinben filmezett. 1925–1928 között a Magyar Színház, 1928–29-ben a Vígszínház tagja volt. 1930-tól nem volt szerződése, a Víg és a Pesti Színházban, az Új Színházban kapott egy-egy szerepet. Szívesen meghívták operettekhez: Városi Színház (1921), Fővárosi Operettszínház (1925), Király Színház (1929, 1933), Royal Színház (1936). 1940–44 között csak az OMIKE Művészakció előadásain léphetett fel. 1945-től 1949-ig ismét a Víg Színház tagja volt. 1951-ben a Fővárosi Víg Színházban és a Fővárosi Operettszínházban kapott feladatot. Jellem- majd epizódszerepeket alakított. F.Sz. Pázmán Sándor (Heltai J.: A tündérlaki lányok); Ungern gróf (Neumann: Oroszország); Kotracsek gróf (Nagypál B.: Pista néni); Főügyész (Marsak: Tizenkét hónap).