# Németh Sándor

(Szombathely, 1942. febr. 27.– ): színész, színházigazgató, rendező. 1960-ban a győri Kisfaludy Színház tagja lett, 1964-ben táncoskomikus szerepkörre szerződött a Fővárosi Operettszínházhoz, melynek 1988-tól műv.-i vez.-je, 1989-től 1993-ig ig.-ja. Közben 1973-tól a bécsi Raimund Theater, 1982-től a bécsi Volksoper társ.-ának is művésze volt. A SzAk tanára. Biztos stílusérzékkel formálja meg szerepeit, virtuóz táncos, kitűnően énekel. Számos sikeres alakítást nyújtott itthon és Bécsben egyaránt. Jászai Mari-díjas (1972), érdemes (1980) és kiváló művész (1987). F.Sz. Ernő, az unoka (Csiky G.: A nagymama); Cornelius (Herman: Helló, Dolly!); Bóni gróf, Kerekes Ferkó (Kálmán I.: A csárdáskirálynő); Sancho (Leigh–Wasserman: La Mancha lovagja); Miska (Szirmai A.: Mágnás Miska); Riff (Bernstein: West Side Story); Konferanszié (Kander–Ebb: Kabaré); Orlovszky, Eisenstein (ifj. J. Strauss: A denevér); Floridor (Hervé: Nebáncsvirág); Danilo (Lehár F.: A víg özvegy); Pietro (Suppé: Boccaccio); Zsupán (Kálmán I.: Marica grófnő).

NÉMETH SÁNDOR – Orlovszky (Strauss, J.: A denevér)