# Kalmár Magda

(Bp., 1944. márc. 4.– ): énekesnő (szoprán). Tanulmányait a Bartók Béla Zeneművészeti Szakközépiskolában Balassa Istvánné és Kapitánffy Istvánné tanítványaként végezte. 1967-től az Operaház magánénekese. 1972-ben I. díjat nyert Pozsonyban az UNESCO énekversenyén. Több mű ős-, ill. mo.-i bemutatójának volt főszereplője. Számos hanglemezfelvételt rögzítettek közreműködésével, ezek közül kettő nemzetközi díjat nyert. Hangversenyénekesként is elismert, gyakran fellép operettek főszerepeiben is. Vendégszerepelt csaknem valamennyi európai országban. 1972-ben Székely Mihály Emlékplakettel, 1973-ban Liszt Ferenc-díjjal, 1980-ban érdemes művész c. tüntették ki. F.Sz. Susanne (Mozart: Figaro házassága); Despina (Mozart: Così fan tutte); Gilda (Verdi: Rigoletto); Micaela (Bizet: Carmen); Lulu (Berg, bemutató); Nyilas Misi (Szabó F.: Légy jó mindhalálig, ősbemutató).

KALMÁR MAGDA – Női karvezető (Petrovics E.: Lysistraté)