# Kaiser Jozefa

(Pest, 1820–Bp., 1873. júl. 10.): énekesnő (szoprán). Kassán 1839-ben mutatkozott be mezzoként, Agnese szerepében (Bellini: Beatrice di Tenda c. operájában). Később Bécsben folytatott énektanulmányokat, ahol fellépett az operában is. 1845-től szerepelt a pesti Nemzeti Színházban, majd Bécsben, Prágában, olasz, francia és spanyol színpadokon is énekelt. 1851–58-ban a Nemzeti Színház drámai énekesnője volt. 1860–61-ben Havi Mihály társ.-ával fellépett Kolozsvárott és Bukarestben, 1865–66-ban Győrött vendégszerepelt. Korabeli színlapokon Ernstné, ill. Kaiser–Ernst néven is hirdették. F.Sz. Valois Margit (Meyerbeer: Hugenották); Berta, Fides (Meyerbeer: Próféta); Lucrezia Borgia (Donizetti); Recha (Halévy: A zsidónő); Szilágyi Erzsébet (Erkel F.: Hunyadi László); Donna Anna (Mozart: Don Giovanni); Susanne (Mozart: Figaro házassága).