# Somkuthy Dezső; Szolárszky

(?, 1903–São Paulo, 1993. jan. 17.): színész, festőművész. 1937-ben Miskey József kisegy.-ében lépett először színpadra. 1939–1941 között Bánky Róbert és Thuróczy Gyula stagionéjának tagja volt. 1942–1944 között a Vidám Színházban szerepelt. 1950-ben telepedett le Brazíliában, São Paulóban, ahol a dél-amerikai Magyar Színjátszó Társaság estjein játszott. Alapító tagja volt a São Pauló-i Magyar Művészek Klubjának. A Könyves Kálmán Szabadegyetemen 1965-ben előadást tartott „A színész művészete” c. Megélhetését a festészet biztosította, több kiállítást is rendezett. F.Sz. Jószágigazgató (Martonffy E.: Nemes rózsa); Francia követ (Scribe: Egy pohár víz); Brack (Ibsen: Hedda Gabler); Fouché (Sardou: A szókimondó asszonyság); A főapát (Lavery: Az Úr katonái).