# Doktor János

(Bécs, 1881. júl. 19.–Bp., 1942): színész, rendező. A SzAk-t 1904-ben végezte el. 1904–05-ben a Népszínház tagja volt, s csatlakozott a Thália Társasághoz. 1906–1908 között Kassán játszott, majd visszatért a Tháliához. 1909–1911 között Miskolcon, 1911–12-ben a Royal Orfeumban, 1912-től 1914-ig ismét Miskolcon, 1914–1916 között Faragó Ödön társ.-ában, 1916–1918 között Pécsett, 1919–20-ban az Intim, 1920-ban a Fekete Macska Kabaréban, 1920–21-ben Újpesten, 1921–23 között a Kis Komédiában, 1923–24-ben Forgács Rózsi Kamaraszínházában, 1924–25-ben az Országos Kamara Színházban működött. 1927–28-ban Szegeden rend. volt. 1929-ben visszavonult a színpadtól. 1934-ben bekapcsolódott az Új Thália munkájába. 1936–1937-ben a Magyar és az Andrássy úti Színházban kisebb szerepeket kapott. A modern színjátszóstílus markáns képviselője volt. Jellemszerepeket formált meg. Klasszikus és modern műveket állított színpadra. F.Sz. Secretarius (Hebbel: Mária Magdolna); Dühring tanár (Wedekind: A hőstenor); Orgon (Molière: Tartuffe). F.R. Bródy S.: A szerető; Wedekind: A hőstenor; Sh.: A makrancos hölgy.