# Nagy István

(Csíkszereda, 1907–?): karmester, karnagy, igazgató. Tanulmányait a marosvásárhelyi Városi Konzervatóriumban végezte 1926-ban, majd a Zak-n folytatta, ahol 1933-ban szerzett diplomát. A Kolozsvári Konzervatórium igazgatója volt, majd a Gheorghe Dima Konzervatórium tanára. 1946-tól 1948-ig a kolozsvári Állami Magyar Opera karnagyaként jelentős szerepe volt a kórus létrehozásában, színvonalának kialakításában. A romániai m. kórusművészet kiemelkedő személyiségeként rendkívül sokat tett Bartók Béla és Kodály Zoltán karműveinek megismertetéséért.