# Radnai György

(Szurdokpüspöki, 1920. aug. 7.–Bp., 1977. ápr. 4.): énekes (bariton). Tanulmányait a Nemzeti Zenedében László Gézánál folytatta. 1947-ben II. díjat nyert Genfben, a Nemzetközi Zenei Versenyen. 1949-ben Tonio (Leoncavallo: Bajazzók) szerepében mutatkozott be az Operaházban, amelynek 1948-tól 1977-ig, haláláig vezető hősbaritonja volt. Legnagyobb sikereit Verdi műveiben aratta. Szerepeit nem annyira hangjának szépsége tette emlékezetessé, hanem az összetett művészi alakítás, amelyben a jellemábrázolás, a szövegmondás és a biztos stílusismeret egyforma jelentőségű volt. Főszerepet alakított Petrovics Emil C’est la guerre c. operájának ősbemutatóján, valamint Luigi Dallapiccola Éjszakai repülés c. művének televíziós változatában. Pályafutása során több mint negyven szerepet énekelt, amelyeket rendkívül kidolgozott színészi munkával tett hitelessé. Vendégszerepelt szinte valamennyi európai városban. Közreműködött számos rádió-, film-, televíziós és hanglemezfelvételen. Kossuth-díjas (1975), érdemes (1972) és kiváló művész (1977). F.Sz. Jágó (Verdi: Otello); Rigoletto (Verdi); Falstaff (Verdi); Macbeth (Verdi); Tiborc (Erkel F.: Bánk bán); Hans Sachs (Wagner: A nürnbergi mesterdalnokok); Scarpia (Verdi: Tosca).

RADNAI GYÖRGY – Simone Boccanegra (Verdi)