# Kondra Irén

(Bp., 1928. nov. 20.– ): színésznő. Rózsahegyi Kálmánnál végzett 1955-ben, és a Békés Megyei Jókai Színházban kezdte a pályát. 1959–60-ban játszott az Állami Déryné Színházban, 1960–61-ben a debreceni Csokonai Színházban, 1961–1975 között ismét a Déryné Színházban. Zenés és prózai darabok naiva-, ill. karakterszerepeit alakította. F.Sz. Pólika (Móricz Zs.: Nem élhetek muzsikaszó nélkül); Édes Anna (Kosztolányi D.–Felkai F.); Lina (Móricz Zs.: Rokonok); Krüszothemisz (Gyurkó L.: Szerelmem, Elektra).