# Karizs Béla

(Bp., 1930. aug. 28.– ): énekes (tenor), színész. Tanulmányait Rózsahegyi Kálmán színiiskolájában és a SzAk-n végezte. 1953–1957 között a Fővárosi Operettszínházban, 1957–62-ben a kecskeméti Katona József Színházban volt színész. 1962–63-ban ismét a Fővárosi Operettszínház tagja. 1963-ban lett az Operaház magánénekese, ahol az első öt évben karakterszerepeket énekelt. 1968 óta énekel hőstenorszerepeket. Ebben a szerepkörben Kalafként (Puccini: Turandot) mutatkozott be. Kiváló hangadottságai révén spinto és hőstenor szólamokat egyaránt énekel. Főszereplő volt több kortárs m. opera ősbemutatóján. Vendégszerepelt számos európai országban. Hungaroton-felvételek gyakori közreműködője. 1978-ban Liszt Ferenc-díjjal tüntették ki. F.Sz. Sámson (Szokolay S.); Radames (Verdi: Aida); Otello (Verdi); Canio (Leoncavallo: Bajazzók); Des Grieux (Puccini: Manon Lescaut); Turiddu (Mascagni: Parasztbecsület).