# Balázsy Sándor; Pretzner

(?, 1857–Szentendre, 1923. ápr. 22.): színész, rendező. 1876-ban, Kétszery József társ.-ánál hallani róla először. Többször volt Csóka Sándor (1879; 1887–89), Mosonyi Károly (1880–83; 1886), Dobó Sándor (1897–1901) társ.-ának tagja. Utolsó szerződése Farkas Ferenc társ.-ához kötötte (1908–1910). Karakterszerepeket játszott. F.Sz. Harpagon (Molière: A fösvény). – Felesége: Szőllősy Ilona (Szabadka, 1862–Héthalom, 1934. ápr. 7.): énekesnő. 1882-ben Miklósy Gyula társ.-ában játszott. 1883-tól férjével együtt szerepelt, majd 1897 után visszavonult.