# Buday Dénes

(Bp., 1890. okt. 8.–Bp., 1963. okt. 19.): zeneszerző. Tanulmányait a Zak hegedű- és zeneszerzés szakán végezte. Változatos és sokirányú zenei munkásságát 1914-ben az Apollo Kabaré zenei vezetőjeként kezdte. 1916-ban mutatták be Fogadjunk c. első operettjét a Fővárosi Nyári Színkörben. 1919-től öt évig a bécsi Scala Verlagnál zenedramaturg, hazatérése után zeneszerző. Több mint ezer zeneművet írt, dalokat és számos sanzont, Harmath Imre, Szép Ernő, Gábor Andor, Emőd Tamás, Heltai Jenő, Somlyó Zoltán, Kemény Simon, Zilahy Lajos verseire. F.M. Diákszerelem; A kék postakocsi, Csárdás, Farsangi esküvő; Egy boldog pesti nyár (társszerzőkkel). Csodatükör (kísérőzene Babay J. darabjának 1937-es bem.-jához).