# Pásztor Árpád

(Ungvár, 1877. ápr. 12.–Bp., 1940. okt. 26.): író, újságíró. Jogot végzett, majd újságíró lett. A Magyarország, a Budapesti Napló és az Est munkatársa volt. Sikeres regényei mellett számos színművet és operettlibrettót, kabarédalokat és jeleneteket írt, és fordítóként is tevékenykedett. Drámái: Savitri (1913); A lányom (1913); Ferenc József azt izente (1914); Vengerkák (Góth S.-ral, 1917); Magnetic (1925). Fordításai: Goldfaden: A csillag fia (Beöthy L.-val, 1900); Wilde: Flórenci tragédia (1908); Salome (1912).