# Tallós Endre

(Bp., 1924. ápr. 9.–Bp., 1971. nov. 16.): színész. A SzAk elvégzése után 1945-től a filmgyári stúdió, majd a Madách Színház tagja volt. Két évig a József Attila Színházban, azután a kaposvári Csiky Gergely, 1959-től a szolnoki Szigligeti Színházban játszott. Élete végén a Madách Színház és az Irodalmi Színpad művésze volt. Kellemes orgánuma, meditatív alkata kitűnő versmondóvá tette. F.Sz. Jágó (Sh.: Othello); Zuboly (Sh.: Szentivánéji álom); Tatár (Gorkij: Éjjeli menedékhely).