# Szécsi Vilma

(Debrecen, 1933. nov. 8.– ): színésznő. Látogatta a SzAk-t, de oklevelet nem kapott. 1954-ben a Fővárosi Operettszínház szerződtette, 1961-ben a Petőfi Színház tagja 1963-tól 1971-ig a Vígszínházban játszott, azóta a Bartók, a Budapesti Gyermekszínház, ill. az Arany János Színház tagja. F.Sz. Icuka (Sós Gy.: Pettyes); Évike (Csizmarek M.: Balkezes bajnok); Irmike (Komjáthy K.: Ipafai lakodalom); Lucy (Brecht–Weill: Koldusopera); Sanyi (Móricz Zs.: Légy jó mindhalálig); Brazovicsné (Jókai M.: Az aranyember); Nagymama (Keleti I.–Török S.: Csilicsala csodái); Igazgatónő (Bart: Oliver); Tanárnő (Juhász I.: Egy szívdobbanás fele).