# Szalatsy István

(Bp., 1924. dec. 25.– ): karmester. 1955-ben lett a szegedi Nemzeti Színház tagja, ahol a következő évben Verdi Álarcosbál c. operájának dirigálásával debütált karmesterként. 1982-ben történt visszavonulásáig a színház legsokoldalúbb, legtöbbet foglalkoztatott dirigense volt. Pályafutása során, az együttes első karmestereként nagy sikerrel vezényelte a teljes opera- és operettrepertoárt. A társ.-tal számos külföldi vendégszereplésen vett részt. Liszt Ferenc-díjas (1976). 1990. szept.-től a szegedi Nemzeti Színház örökös tagja.