# bayreuthi függöny; Wagner-függöny

a színpadnyílás lezárására szolgáló kétszárnyú függöny, amelyet Richard Wagner elgondolása szerint valósítottak meg a Bayreuther Festspielhausban (1876). Redőzött, egyidejűleg oldalra és felfelé húzzák, záráskor méltóságteljes lassúsággal vagy hirtelen csapódással mozoghat a dramaturgia követelményei szerint. Zsinórpadlással rendelkező színházaknál ma is kedvelt.