# Fényes Márta

(Debrecen, 1925. ápr. 13.–Debrecen, 1981. máj. 7.): rendező. Zongoraművésznek készült, majd 1945 után lépett színi pályára Debrecenben. 1946-tól 1957-ig művészettörténeti tanulmányokat folytatott. 1957-től a debreceni Csokonai Színházban segédrend., 1962–1971 között pedig rend. 1971-től 1980-ig a Pécsi Nemzeti Színházban dolgozott. Sokat foglalkozott amatőr színjátszókkal, mint a megyei népművelési tanácsadó színjátszó szakreferense. Főként zenés vj.-okat és operetteket rendezett. F.R. Loewe–Lerner: My Fair Lady; Sh.: A makrancos hölgy; Molnár F.: Doktor úr; Huszka J.: Gül Baba.