# Székely Lujza

(Bp., 1904. szept. 25.– ): színésznő. 1922-től 1925-ig a Vígszínház, 1925–26-ban a Renaissance, 1927–28-ban a Fővárosi Operettszínház, 1931–32-ben a Belvárosi, 1932–1934 között a Magyar Színház tagja volt. 1934–35-ben, ill. 1936–37-ben az Andrássy úti Színházban szerepelt. A színészkamara névsorából 1941-ben – saját kérésére – törölték. Prózai és zenés művek fiatal leányalakjait formálta meg. F.Sz. Rózsa Krisztina (Nichols: Ábris rózsája); Grace (Conners: Fruska); Mária (Eisemann M.: Vadvirág).