# Árok Ferenc

(Kanizsa, 1946. okt. 10.– ): színész, társulatigazgató. A Szabadkai Népszínház színészképző stúdiójának elvégzése után a színházhoz szerződött. Időközben Szabadkán a Kísérleti Színpad egyik létrehozója volt, az ott bemutatott darabok legtöbbjében szerepelt. 1982-től 1985-ig a m. tagozat ig.-ja volt. 1990-ben elhagyta a színházat. A színházban a kezdeti kisebb szerepek után gyorsan az egyik meghatározó egyéniség lett, mind drámai, mind komikus szerepekben kiemelkedő alakításai voltak. Sokszor érvényesült sajátos, fanyar humora. F.Sz. Tom (Williams: Üvegfigurák); Scapin (Molière: Scapin furfangjai); Liliomfi (Szigligeti E.: Liliomfi); Akki (Dürrenmatt: Angyal szállt le Babilonba); Konferanszié (Kander–Ebb–Prince: Kabaré); Tarelkin (Kobilin: Tarelkin halála); Pomet (Držic–Jusic: Dundo Maroje); Teiresziász (Szophoklész: Antigoné); Forlipopoli (Goldoni: Mirandolina); Nagelschmidt (Sütő A.: Egy lócsiszár virágvasárnapja).