# szcenikai raktárak

a színpadon alkalmazott sajátos építmények, tárgyak, jelmezek, kellékek tárolására szolgáló, különleges kialakítású helyiségek. Az állódíszletek raktára 8–10 m belmagasságú, sok támasztási lehetőséggel. A színpadtérben függő, festett díszleteket felsodorva, polcokon tárolják, ezek hossza a 14–16 m-t is eléri. Célszerű helye a főszínpad alatt van. A színházépületben többnyire csak a napi v. a repertoáron lévő díszletek tárolására van hely, így a színházak külső szcenikai raktárhelyiségekkel is rendelkeznek.