# Horváth Teri

(Rábatamási, 1929. aug. 18.– ): A SzAk elvégzése után 1952-ben az Ifjúsági Színházhoz szerződött, 1953-tól a Madách, 1961-től 1990-ig a Jókai, ill. a Thália Színház tagja volt. 1952–1954 között tanított a SzAk-n. Őszinte, hiteles alakításaiból mély emberség sugárzik. Színpadon és filmen egyaránt jól érvényesül egyszerű, eszköztelen játéka. Kossuth-díjas (1973), Jászai Mari-díjas (1956, 1964), érdemes művész (1969). F.Sz. Rozika (Sarkadi I.: Út a tanyákról); Laurencia (Lope de Vega: A hős falu); Nyilas Misi (Móricz Zs.: Légy jó mindhalálig); Pék Mária (Fejes E.: Rozsdatemető); Lizi (Mórcz Zs.: Sári bíró); Mama (Móricz Zs.: Csibe); Najmán Ana (Ajtmatov: Az évszázadnál hosszabb ez a nap). Könyve: Sárigyöp (1978).

HORVÁTH TERI – Bolygóné (Bródy S.: A dada)