# Papp Nusi; Anna

(Kolozsvár, 1908. dec. 6.–Kolozsvár, 1985. dec. 21.): színésznő. A kolozsvári Magyar Színháztól 1951. jan. 1-jén szerződött át a sepsiszentgyörgyi Állami Magyar Színházhoz, ahol nyugdíjazásáig a legkülönbözőbb szerepekben lépett fel. Kitűnő vj.-i színésznő volt, aki jóízű humorával, erős kontrasztokra épített jellemábrázolásával sikereket ért el. Énekes-táncos szerepeket is kiválóan alakított. F.Sz. Johanna (Heijermans: Remény); Kincsesné (Sütő A.: Tékozló szerelem); Mina néni (Móricz Zs.: Nem élhetek muzsikaszó nélkül); Pearce-né (Shaw: Pygmalion); Eufrosina (Lovinescu: Boga nővérek); Anya (Eftimiu: Rokonunk, a csavargó).