# Göde István

(?, 1801–Nyárádszereda, 1872. nov. 3.): színész, színigazgató. 1820-ban Kolozsvárott joghallgatóból lett színész. Itt játszott 1823-ig. 1824-ben Székesfehérvárra szerződött, majd velük 1825-ben tagja volt a pozsonyi országgyűlési társ.-nak. Az 1830-as évek közepétől színig. is, kisebb egy.-ek élén. A szabadságharcban a Mátyás-huszárok számvevő tisztje volt, hadifogságba esett és Josefstadtban raboskodott. Ezután jegyző, leánynevelő intézeti ig., bírósági alkalmazott. Utoljára 1871-ben, a kolozsvári színház 50 éves jubileumán lépett színpadra. Hősöket és intrikusokat játszott, képzett énekhangjával kisebb basszusszerepeket is énekelt. Emlékeit levélformában írta meg: Történeti lapok, 1875. ápr. 25.–máj. 16., négy folytatásban. Kiadta Kótsi Patkó János egyetemes színháztörténeti jegyzeteit (Színfüzér mint nyugdíj, Kolozsvár, 1846), Flóra c. almanachjában (Marosvásárhely, 1834) saját verseit és novelláját is közölte. F.Sz. Gennaro (Hugo: Borgia Lucretia); Orbassano (Rossini: Tancred); Kálmán (Ruzitska J.: Béla futása); Dadagó (Hafner–Chudy J.: Pikkó herceg és Jutka Perzsi).