# Takács Emese

(Pest, 1847–Palicsfürdő, 1914. máj. ?): drámai színésznő. Takács Ádám lánya. 1862-ben kezdte a pályát a Budai Népszínházban Molnár Györgynél. 1866–1873 között Bercsényi Béla, 1876-tól Demidor Imre felesége volt. Hősnőket és társalgási szerepeket alakított, a vidék elsőrangú színésznője volt. F.Sz. Cordelia (Sh.: Lear király); Rózsi (Szigligeti E.: Dalos Pista); Eboli (Schiller: Don Carlos).

M.A. 1863: Budai Népszínház, Molnár György; 1864: Nyitra, Miskolc; 1865–66: Latabár Endre; 1966–68: Fehérváry Antal; 1868: Egressy Ákos; 1869–72: Szabó József; 1872: Bercsényi Béla; 1873: Szabadka; 1875: Nyéki János; 1876–78: Aradi Gerő; 1878: Miklósy Gyula; 1879: Kolozsvár; 1880–82: Erdélyi Marietta és Csóka Sándor; 1882: Aradi Gerő.