# Bazsay Lajos

(Bp., 1886. aug. 13.–Bp., 1947. máj. 4.): színész. 1908-ban vidéken kezdte pályáját. 1913-tól Bp.-en működött: előbb Sziklai Kornél Grand Guignoljának lett titkára és ig.-helyettese, 1916-ban az Érdekes Kabaré, 1923–1925 között a Terézkörúti Színpad, 1928-tól 1932-ig az Új Színház, 1932-ben a Modern Kabaré, 1937–1947 között a Nemzeti Színház tagja volt. Komikus- és jellemszerepeket játszott. F.Sz. Puzsér (Molnár F.: Doktor úr); Harpagon (Molière: A fösvény); Róth bácsi (Földes I.: Hivatalnok urak).