# Kostyál Ádám

(Alsó-Motesic, 1792. febr. 2.–Pest, 1863. aug. 2.): jelmezszabó, mecénás. 1828-tól Pest város polgára, a m. polgári férfidivat egyik megteremtője. Ő készítette az első historikus jelmezt 1833-ban Bartha János számára (Körner: Zrínyi). 1837-ben műhelye egyhavi munkájával segítette a Pesti Magyar Színház jelmeztárának kialakítását, 1837–38-ban a színház főszabója volt, 16 előadás jelmezeit készítette el. – Ir. Kerényi A. M.: „Pesti polgár és férjfi szabó”: K. Á. (Folia Historica 11., 1983).