# Holl János

(Bp., 1935. dec. 30.– ): színész. Gyermekszínészként tűnt fel 1949-ben a Magyar és az Ifjúsági Színházban. 1952-től A Magyar Néphadsereg Színházában játszott két évig, majd három évet elvégzett a SzAk-n. 1957-ben a Szegedi Nemzeti, 1959-ben a kaposvári Csiky Gergely Színházhoz szerződött. 1965-ben a Déryné, később Népszínház, 1990 óta pedig a Budapesti Kamaraszínház társulatának tagja. F.Sz. Florimond (Kálmán I.: A montmartre-i ibolya); Julien (Barillet–Grédy: A kaktusz virága).