# Éhn Éva

(Nagykanizsa, 1926. aug. 21.– ): táncosnő, balettmester, pedagógus. Nádasi Ferenc növendéke volt 1935–1940 között az Operaház balettiskolájában. 1940-ben az Operaház tagja lett. 1950–1981 között az egy. magántáncosa volt. Az ÁBI-ben 1959-ben balettmester diplomát kapott, 1962 óta tanít. 1981-től a Honvéd Művészegyüttes balettmestere is. Elsősorban a demikarakter szerepek megformálásában, valamint számos operai balettbetét szólistájaként ért el sikereket. F.Sz. Auvergne-i tánc (Vojnonen: Párizs lángjai); Orosz tánc (Vojnonen: Diótörő); Coppélia (Harangozó Gy.); Ámor (Vashegyi E.: Bihari nótája).