# Rónai Gyula, ifj.

(Szelevény, 1861. ?–Szeged, 1896. dec. 10.): színész. 1884-ben fejezte be a SzAk-t s innen Kolozsvárra szerződött. Jellemszínészként hódított a vidéki színpadokon. Felesége Balogh Etel (Szina, 1865–?) színésznő volt, aki 1884. okt. 1-jén Feleky Miklósnál lépett színpadra. 1886-ban házasodtak össze, s járták a vidéki városokat. Rónai Gyula 1896 elején vonult nyugdíjba. F.Sz. Risler Ferenc (Daudet–Belot: ifj. Fromont és id. Risler); Caesar (Sardou: Az idegesek); Kónya (Tóth E.: A falu rossza).

M.A. 1885–86: Kolozsvár; 1886–87: Debrecen; 1887–89: Székesfehérvár; 1889–93: telente Szabadka, nyaranta Makó, Zilah, Szilágysomlyó, Nagybánya, Déva, Szentes; 1893–95: Szeged; 1895–96: Pécs.