# Kubik Anna

(Ősi, 1957. jan. 8.– ): színésznő. A SzAk elvégzése után 1981-ben a Nemzeti Színházhoz szerződött, 1991 óta a Budapesti Kamaraszínház tagja. Már főiskolás korában kitűnt szép beszédével. Alakításaiban az ösztönös beleélő és kifejezőkészség gondolati, erkölcsi tisztasággal párosul. Jászai Mari-díjas (1986). F.Sz. Júlia (Sh.: Rómeó és Júlia); Portia (Sh.: A velencei kalmár); Melinda (Katona J.: Bánk bán); Elektra (Bornemissza P.: Magyar Elektra); Réka (Sütő A.: Advent a Hargitán); Maria (Büchner: Woyzeck); Mici (Sultz S.: Barátaim, kannibálok!); Gruse (Brecht: A kaukázusi krétakör); Renée (Mishima: Sade márkiné).

KUBIK ANNA – Kisréka (Sütő A.: Advent a Hargitán)