# Soltis Lajos

(Kavilló, 1950. máj. 20.– ): színész, rendező. A SzAk-n végzett 1972-ben Vámos László osztályában, majd a Szabadkai Népszínházhoz szerződött. 1975–76-ban és 1980–1989 között az Újvidéki Színház tagja. A két színházi szerződés között az Újvidéki Rádió egy.-ében dolgozott. Évekig rendezett az Újvidéki Televízióban és a Tanyaszínházban, melynek egyik alapítója. 1987 óta színészmesterséget tanít Újvidéken. Több előadást rendezett az Újvidéki Színházban. F.Sz. Andrej (Csehov: Három nővér); Lopahin (Csehov: Cseresznyéskert); Asztrov (Csehov: Ványa bácsi); Estragon (Beckett: Godot-ra várva); Baal (Brecht); Böffen Tóbiás (Sh.: Vízkereszt); Falstaff (Sh.: IV. Henrik); A Mester (Örkény I.: Forgatókönyv); Tót (Örkény I.: Tóték). F.R. Vörösmarty M.: Csongor és Tünde; Kopeczky L.: Kádár Kata; Brecht: Kurázsi mama; Müller P.: Szomorú vasárnap; Tersánszky J. J.: Kakuk Marci; Orwell: Állatfarm. Drámája: A kétfülűek balladája. – Ir. Gerold L.: Színház a nézőtéren (1983); Gerold L.: Színházesszék (1985).

SOLTIS LAJOS – Lopahin (Csehov: Cseresznyéskert)