# Egressy Ákos

(Kassa, 1832. nov. 9.–Bp., 1914. dec. 25.): színész, színigazgató. Egressy Gábor fia. 1853-ban a Nemzeti Színház kóristája volt, majd katona lett. Európai körútja után 1866-ban elvégezte a SzAk-t és újra a Nemzeti Színház tagjaként működött. Vidéki szereplései után – melynek során 1869–70-ben igazgatással is próbálkozott – 1878–1904 között ismét a Nemzeti Színházban játszott. Sokat szerepelt vidéken, főleg Shakespeare-szerepeket alakított. Jó jellemszínész volt, de apja színvonalát nem sikerült elérnie. Inkább külsőségekben hasonlított hozzá, a belső tűz hiányzott belőle. Sh.-szerepei: Macbeth, Hamlet, Julius Caesar, Shylock (A velencei kalmár); Essex (VIII. Henrik). További Sz. Bánk bán (Katona J.); Ferdinand (Schiller: Ármány és szerelem); Vigeland (Ibsen: A társadalom támaszai). F.M. Festettvilág (1906). Felesége: Petheő Ilona (?–Bp., 1909. aug. 17.) színésznő volt, férjével együtt szerepelt vidéki színpadokon.

M.A. 1868: Kolozsvár, Miskolc; 1870: Marosvásárhely; 1871: Arad; 1872: Pécs; 1873: Kolozsvár, Komárom, Szabadka; 1875: Szeged; 1876: Debrecen; 1877: Szabadka; 1878: Kolozsvár. Igazgatóként: 1869–70: Sárospatak, Miskolc.