# Daniss Győző

(Bp., 1903. ápr. 14.–Békéscsaba, 1966. máj. 5.): színész, rendező, színházigazgató. 1925-ben Kaposvárott kezdte pályáját. Vidéki társulatokban, pl. 1927–29-ben Kecskeméten, 1931–32-ben ismét Kaposvárott, 1932–33-ban Békéscsabán, 1934–35-ben Debrecenben, 1938–39-ben Pécsett játszott. 1939–41 között Tolnay Andor társ.-ának volt a főrend.-je. 1935-ben, ill. 1939–40-ben Erdélyi Mihály színházaiban is szerepelt. 1942–43-ban Nagyváradon volt rend. 1946–47-ben a debreceni társ. főrend.-je, 1947–49 között a szegedi, 1949–51 között a kecskeméti és szolnoki társ. művésze volt. 1951-től 1954-ig a szolnoki, 1954–56 között az akkor alapított Békés Megyei Jókai Színházat vezette. Jellemszerepeket játszott. F.Sz. Márton (Szigligeti E.: Csikós); Józsa Mihály (Illyés Gy.: Fáklyaláng); Tiborc (Katona J.: Bánk bán); Brazovics Athanáz (Jókai M.–Révész P.: Az aranyember). F.R. Kacsoh P.: János vitéz; Gogol: Leánynéző; Schubert–Berté: Három a kislány; Szigligeti E.: Liliomfi.