# Kapás Dezső

(Debrecen, 1940. okt. 24.–Bp., 1993. jún. 15.): rendező, főiskolai tanár. A SzAk elvégzése után 1963-ban Miskolcra szerződött, 1964 óta a Vígszínház rendezője, 1990–1991 között a veszprémi Petőfi Színház főrendezője volt. A SzAk-n 1970-től színészi játékot tanított. Rendezéseiben a szürrealista líra ugyanúgy helyet kapott, mint a keserű élethelyzetek groteszk-erőteljes megjelenítése. Jászai Mari-díjas (1982). F.R. Krúdy Gy.: A vörös postakocsi; Dosztojevszkij–Müller P.–Kapás D.: A Karamazov testvérek; Dosztojevszkij–Kapás D.: Bűn és bűnhődés; Kesey–Wasserman: Kakukkfészek; Heller: A 22-es csapdája; Shaffer: Equus, Amadeus; Mrożek: Tangó.