# Leichner Éli; Lukács Pál

(Bp., 1930. márc. 8.– ): színész. Budapesten a Fővárosi Operettszínház epizodistája volt. A Pódium kabaréban is fellépett. 1956-ban kivándorolt Izraelbe. A magyar nyelvű közönségnek irodalmi kabarékat, zenés műsorokat, pantomim esteket szervezett. 1956–1960 között részt vett Gáti Dezső művészi vállalkozásaiban. 1961–1968 között Molnár Pál „Thália” színházának volt a tagja, főleg táncoskomikus szerepekben aratott nagy sikert. Edith Piaf, Karády Katalin, Honthy Hanna életéről, művészetéről állított össze zenés műsort. 1980-ban ünnepelték művészi pályafutásának 25. évfordulóját. F.Sz. Zülfikár (Huszka J.: Gül Baba); Miska (Szirmai A.: Mágnás Miska); Bóni (Kálmán I.: A csárdáskirálynő); Brissard (Lehár F.: Luxemburg grófja); Zsupán (Kálmán I.: Marica grófnő).