# Végvári Tamás

(Bp., 1937. máj. 20.– ): színész. A SzAk elvégzése után 1962-től két évadot Pécsett, hármat Veszprémben töltött. 1969–71-ben a Szegedi Nemzeti Színház tagja. Egy évtizedig a Thália Színházban játszott, majd egy évadon keresztül a Nemzeti Színház művésze volt. 1982-től a Katona József Színház színésze. 1989 óta a SzAk tanára, 1990-től tanít a Zak-n. Lírai alkatú művész, aki előbb romantikus hősöket ábrázolt, ma már inkább karakterszínész. 1967-ben Jászai Mari-díjat, 1984-ben érdemes művész kitüntetést kapott. F.Sz. Hamlet, Laertes (Sh.: Hamlet); Orin (O’Neill: Amerikai Elektra); Prozorov (Csehov: Három nővér); Galócza (Kušan); Tyihij (Bulgakov: Menekülés); Boncnok (Ö. von Horváth: Hit, remény, szeretet).

VÉGVÁRI TAMÁS – Boncnok (Ö. von Horváth: Hit, remény, szeretet)