# Ádám Ottó

(Kolozsvár, 1928. okt. 17.– ): rendező, színházigazgató. Kolozsvárott mint bölcsészhallgató pszichiátriát tanult, majd átiratkozott az orvosi egyetemre. Két év után Bp.-re jött, felvételizett a SzAk-ra. 1952-ben végzett rendezői szakon. Tanulmányai befejeztével a Madách Színház szerződtette. 1953-ban lett a Szegedi Nemzeti Színház főrendezője. 1956-tól ismét a Madách Színház rend.-je, később főrend.-je, 1972-től 1989-ig, nyugdíjba vonulásáig ig.-ja. A polgári humanizmus eszményeit a lírai, pszichológiai realizmus eszközeivel juttatta érvényre. Lényegi feladatának tekintette a m. drámai hagyományok felfedezését, ápolását. Munkásságában központi szerep jutott Németh László drámáinak. 1959 óta tanít a SzAk-n. 1964-től rektorhelyettes. Kossuth-díjas (1965), Jászai Mari-díjas (1954, 1960), érdemes (1970) és kiváló művész (1979). F.R. Anna Frank naplója (Goodrich–Hackett); A medikus (Bródy S.); Pillantás a hídról (Miller); A kaukázusi krétakör, Koldusopera (Brecht); Mathiász panzió, Az áruló (Németh L.); Éjjeli menedékhely (Gorkij); Sirály (Csehov); Othello (Sh.); Csillag a máglyán (Sütő A.); Hamlet (Sh.); A két Bolyai (Németh L.–TV-rend.); Isten, császár, paraszt (Háy Gy.). – Ir. Koltai T.: Á. O. szép színháza (Színházfaggató, 1978).

ÁDÁM OTTÓ