# Gillyén Sándor

(?, 1799–Pest, 1852. aug. 19.): súgó, színész. Az erdélyi születésű Gillyén 1817-től volt színész. Kisebb epizódszerepeket játszott, általában azonban súgóként alkalmazták. E minőségében a legjobb vándortárs.-ok tagja volt, 1825-ben részt vett a pozsonyi országgyűlési előadásokon. Kassán, Kolozsvárott, majd 1835–37-ben a budai Várszínházban játszott. Népszerűségét fokozta, hogy színjátékokban és operákban egyaránt súgott. Déryné és Egressy Gábor egyformán dicsérte. 1837–52 között a Pesti Magyar, majd a Nemzeti Színház tagja. Mint súgó, 17 zsebkönyv kiadója volt.