# Quintus Konrád

(Bp., 1960. márc. 14.– ): színész. A főiskola előtt Ruszt József tanítványaként dolgozott a Népszínházban, a Szegedi Nemzeti és a zalaegerszegi Hevesi Sándor Színházban. 1988-ban végzett a SzAk-n. 1988-tól 1992-ig a kaposvári Csiky Gergely Színház, 1992 ősze óta a Miskolci Nemzeti Színház tagja. Főiskolásként rendezett is (Molière: A mizantróp; Lebović: Az ezredik éjszaka). F.Sz. Eilif (Brecht–Weill: Kurázsi mama); Cassio (Sh.: Othello); Fülöp herceg (Gombrowicz: Yvonne, burgundi hercegnő); Trepljov (Csehov: Sirály).