# művészeti díjak

művészi teljesítményért adományozott kitüntetések. Általában állami elismerésnek számítanak, de magánszemélyek, társadalmi és szakmai szervezetek is alapíthatnak művészeti díjakat. Néhány állami művészeti díj: Kossuth-díj (1948– ), Jászai Mari-díj (1953– ), érdemes művész kitüntetés (1955– ), kiváló művész kitüntetés (1950– ). Néhány magánszemély, ill. testület által alapított, ill. adományozott művészeti díj: Farkas–Ratkó-díj (1877– ), Greguss Ágost-díj (1883–1952), SZOT-díj (1958–1989), Kazinczy-díj (1963– ), Színikritikusok Díja (1979/1980– ), Aase-díj (1987– ), Ruttkai Éva Emlékdíj (1987– ), Erzsébet-díj (1987– ), Magyar Művészetért kitüntetés (1988–1990), Greguss Zoltán Alapítvány (1989– ).