# Farkas Bálint

(Jászárokszállás, 1945. máj. 1.– ): színész. A SzAk-ra tett sikertelen felvételi után elvégezte az Állategészségügyi Főiskolát. 1967–69-ben a Fővárosi Operettszínház Stúdiójában tanult, 1969-től a színház tagja. Mind a táncoskomikus, mind a bonviván szerepkör közel áll hozzá, így vált színháza vezető, népszerű művészévé. A televízió is gyakran foglalkoztatja. 1982-ben kapott Jászai Mari-díjat. F.Sz. Tony (Bernstein: West Side Story). Baracs (Szirmai A.: Mágnás Miska); Slukk Tóni (Kálmán I.: A cirkuszhercegnő); Fernand, Floridor (Hervé: Nebáncsvirág); Pietro (Suppé: Boccaccio); Zwickli Tóbiás (Huszka J.: Mária főhadnagy); Percsik (Bock: Hegedűs a háztetőn); von Trapp (Lindsay–Crouse–Rodgers–Hammerstein: A muzsika hangja).