# Bihari Ákos

(Nagyvárad, 1873. dec. 26.–Bp., 1924. febr. 15.): színész, színiigazgató. 1892-ben Rakodczay Pálnál lépett először a színipályára. Hat évig vándorolt vidéki társ.-okkal, majd Kolozsvárra, 1900-tól a Vígszínházhoz szerződött. 1902-től Janovics Jenő Szegedre szerződtette. 1905-től igazgatást vállalt 1908 tavaszáig Kecskeméten. Az 1910-es évek elején önálló műsorával járta az országot. Vidéki szerződések után 1921-től a pesti Nemzeti Színház tagja lett haláláig. Drámai hősök kiváló alakítója volt, de egyaránt szívesen szerepelt bohózatban, színműben, népszínműben is. F.Sz. Bánk bán (Katona J.); Edgar (Sh.: Lear király); Tell Vilmos (Schiller); Féja Dávid (Fényes S.: Kurucz Féja Dávid); Szatyin (Gorkij: Éjjeli menedékhely); Viola (Szigeti J.: Viola, az alföldi haramia); Csonka Márton (Csepreghy F.: Sárga csikó); Cyrano (Rostand: Cyrano de Bergerac); Radnóthy Kálmán (Kampis J.: Radnóthyné); Helmer (Ibsen: Nóra); Csongor (Vörösmarty M.: Csongor és Tünde); Tasnády (Szécsy F.: Utazás az özvegy felé); Pataki Ákos (Beöthy L.: Fölösleges férjek).

M.A. 1892–94: Rakodczay Pál; 1894–95: Leszkay András; 1895–96: Krecsányi Ignác; 1896–99: Somogyi Károly; 1899–1900: Kolozsvár; 1900–02: Vígszínház; 1902–05: Janovics Jenő; 1908–09: Baróthy Rezső; 1909–10: Vígszínház; 1919–20: Debrecen.