# Földessy Margit

(Bp., 1946. ápr. 25.– ): színésznő. A pécsi Nemzeti Színházban és a debreceni Csokonai Színházban játszotta első szerepeit. 1975-ben szerzett diplomát a SzAk-n, 1974-től a 25. Színház, majd a Népszínház, később a Nemzeti Színház tagja. 1986-tól a szinkrontárs.-hoz szerződött. Kellemes orgánumú, klasszikus és modern drámák hősnőit és epizódfiguráit egyaránt játszó színésznő. Számos szinkronszerepe mellett több m. filmben is játszott. Kísérletező kedve a 25. Színház produkcióiban is érvényesült, újabban a „Színjátékország” elnevezésű drámapedagógiai stúdió vezetője. Balázs Béla-díjas (1986). F.Sz. Carol (Williams: Orpheus alászáll); Ludmilla (Katajev: A kör négyszögletesítése); Krisztina (Szirmai K.–Örkény I.: Zsugori uram); Reagan (Sh.: Lear király).