# Kaposi Edit dr.

(Bp., 1923. febr. 16.– ): táncművészeti szakíró. Tanulmányait 1948-ban a Pázmány Péter Tudományegyetemen fejezte be. 1951–1979 között a Népművészeti-Népművelési Intézet munkatársa. 1953–1971-ben a Táncművészeti Értesítő, 1972–1990 között a Hungarian Dance News szerk.-je. Munkásságában a kritikák, tudósítások mellett jelentős helyet töltenek be a társastánctörténethez és a m. színházi tánckultúrához kapcsolódó feltárások. Könyvei: Magyar népi táncok, táncos népszokások (Maácz L.-val, 1958); Kis könyv a táncról (Merényi Zs.-val, 1961).